stanford-oval/wikipedia huggingface dataset:
Kentin yliopisto

| Kentin yliopisto |
| --- | --- |

Motto:  Cui servire regnare est
Perustettu:  4. tammikuuta 1965
Opiskelijoita:  19 275
Jatko-opiskelijoita:  2 213
Sijainti:  Canterbury, Medway, Tonbridge, Bryssel, Pariisi, Rooma, Ateena,
Sivusto:  www.kent.ac.uk
Kentin yliopisto (The University of Kent) on Kentissä, Englannissa vuonna 1965 perustettu yliopisto. Opiskelijoita yliopistossa on lähes 19 300, joista noin 15 000 opiskelee perustutkintoa (undergraduate) ja loput jatkotutkintoa (postgraduate). Noin 24 % opiskelijoista tulee Ison-Britannian ulkopuolelta ja yliopistossa on edustettuna yli 128 kansallisuutta.
Kentin yliopisto sijaitsee Kaakkois-Englannissa historiallisessa Canterburyn kaupungissa, jossa 300 eekkerin kokoiselle kampusalueelle yliopisto on rakennuttanut muun muassa 6 000 opiskelijalle asuintilat. Vuonna 1982 Kentin yliopisto avasi Tonbridgessä opiskelukeskuksen, joka keskittyy etenkin osa-aikaopiskeluun.
Brysseliin avattiin kansainvälisten opintojen yksikkö vuonna 1998 ja Medwayn kampus aloitti toimintansa vuonna 2005. Kentin yliopistolla on myös kansainväliset keskukset Pariisissa, Roomassa ja Ateenassa.
Darwin College
Yliopisto on jakaantunut kuuteen collegeen, jotka ovat:
Eliot (runoilija T.S. Eliotin mukaan)
Rutherford (fyysikko Ernest Rutherfordin mukaan)
Keynes (taloustieteilijä John Maynard Keynesin mukaan)
Darwin (luonnontieteilijä Charles Darwinin mukaan)
Woolf (kirjailija, feministi Virginia Woolfin mukaan)
Turing (matemaatikko Alan Turingin mukaan)
Yliopistossa on kolme tiedekuntaa: Humanistinen, luonnotieteellinen ja yhteiskuntatieteellinen tiedekunta.
Colleget omistavat omat tilansa niin seminaarihuoneista luentosaleihin ja opiskelijoita varten luotuihin asuintiloihin. Näiden lisäksi kampusalueella on myös Parkwood -niminen 'opiskelijakylä' sekä ulkopuolinen, japanilaiskulttuuria edustava Chaucer College, jonne myös opiskelijoilla on mahdollisuus majoittautua.
Kentin yliopistossa opiskelleita suomalaisia ovat muun muassa Tarja Halosen tytär Anna Halonen ja kirjailija Laura Honkasalo.
Tarja Halonen on yliopiston kunniatohtori.
Aiheesta muualla

Kuvia tai muita tiedostoja aiheesta Kentin yliopisto Wikimedia Commonsissa
Furmins

| Furmins |
| --- | --- |

Kehittäjä:  Housemarque
Julkaisija:  Housemarque
Jakelija:  App Store
Taiteilija:  Mikko Eerola
Säveltäjä:  Peter Hajba
Julkaistu:  2012
Lajityyppi:  pulmapeli
Pelimuoto:  yksinpeli
Ikäluokitus:  ESRB: E  
Alusta:  iOS, PlayStation Vita
Jakelumuoto:  Digitaalinen jakelu
Lisää peliartikkeleitaVideopelien teemasivulla
Furmins on Housemarquen kehittämä pulmapeli, joka on julkaistu iOS:lle ja PlayStation Vitalle.
Kehittäjäksi tai julkaisijaksi on joissakin lähteissä merkitty Beatshapers.
Peli käyttää samaa pelimoottoria kuin edeltävät Housemarquen pelit kuten Outland.
Vastaanotto

Pelin PlayStation Vita -versiolla on Metacritic-kerääjäsivustolla 69/100 pistettä.
PocketGamer-sivustolla iOS-versio on saanut arvosanaksi 8/10.
Aiheesta muualla

Pelin viralliset kotisivut (englanniksi)
Ketchikan Gatewayn piirikunta

Ketchikan Gatewayn piirikunta (engl. Ketchikan Gateway Borough) on Yhdysvaltojen Alaskan osavaltiossa sijaitseva piirikunta. Sen väkiluku oli 13 948 vuonna 2020. Piirikunnan hallintokeskus on Ketchikanin kaupunki. Piirikunta on perustettu 1963.
Aiheesta muualla

Kuvia tai muita tiedostoja aiheesta Ketchikan Gatewayn piirikunta Wikimedia Commonsissa
Alaskan osavaltio
Freetimelehti

Freetimelehti on oman luonnehdintansa mukaan myönteisiä elämyksiä tarjoava vapaa-ajan verkkolehti. Se on tarkoitettu heille jotka panostavat itseensä, kuntoiluun, harrastamiseen, matkailuun, pukeutumiseen ja kaikkeen hyvinvointiin liittyvään.
Kansalliskirjaston julkaisutunnuksien perusteella Freetimelehti on ilmestynyt aiemmin tilauspohjaisena paperilehtenä. Ensimmäinen lehti ilmestyi vuonna 2005. Nykyään lehdestä ilmestyy printtilehti FREETIME ja verkkolehti.
Gashapon

Gashapon-leluautomaatteja Japanissa
Gashapon (jap. ガシャポン, gashapon) tarkoittaa kolikkoautomaateista saatavia japanilaisia keräilyleluja ja -esineitä. Onomatopoeettinen nimi tulee äänestä, jonka leluautomaatti päästää: ensin väännetään kolikko sisään ("gacha") ja sitten kuuluu plop-ääni ("pon"), kun pallo tipahtaa luukusta alas. Gashapon on Bandai Companyn rekisteröimä tavaramerkki.
Japanissa leluautomaateista voi ostaa muun muassa erilaisia kännykkäkoruja, koottavia tai valmiiksi koottuja nukkeja, eläinmaskotteja ja ajoneuvojen pienoismalleja. Usein aiheina ovat mangasta, animesta tai peleistä tutut hahmot, mutta muovista valetaan myös muita pop-kulttuurin ikoneja. Suoraan automaatista ostettuna hintahaarukka on noin eurosta kolmeen. Lelut on pakattu kapseleihin, ja ostaja saa automaatista satunnaisen kapselin.
Gashapon-lelujen yksityiskohdat mallien muoteista viimeisteltyyn maalaukseen ja osien istuvuuteen on toteutettu huomattavasti paremmin kuin länsimaisissa vastineissa. Materiaali on useimmiten korkeatasoista polyvinyylikloridia.
Keräilynukkeja valmistetaan myös aikuisviihdehahmoista. Japanissa kännykkäkoruja käyttävät kaikenikäiset. Keräilijät voivat maksaa harvinaisista leluista tai koruista korkeita summia. Sarjakuva- ja lelukaupat myyvät keräilijöille valmiiksi pakattuja jokaisen mallin sisältäviä sarjoja. Näin pääsee halvemmalla kuin ostamalla leluja sokkona suoraan automaatista. Jos sarjaan kuuluu yksi tai useampi salainen malli, ne myydään yleensä erikseen.
Aiheesta muualla

Gashapon Collector (Arkistoitu – Internet Archive)
Keskipäivän aave

| Keskipäivän aave> Il disprezzo.Alkuperäisteos |
| --- | --- |
Kirjailija:  Alberto Moravia
Kieli:  italia
Genre:  psykologinen realismi
Julkaistu:  1954
Suomennos
Suomentaja:  Kai Vuosalmi
Kustantaja:  Tammi
Julkaistu:  1956
Ulkoasu:  sidottu
Sivumäärä:  266
Löydä lisää kirjojaKirjallisuuden teemasivulta
Keskipäivän aave (ital. Il disprezzo) on Alberto Moravian kirjoittama psykologista realismia edustava romaani vuodelta 1954. Teos on avioliittokuvaus ja moniulotteinen tulkinta Odysseiasta.
Onnen muodonmuutos

Romaanin päähenkilö on 27-vuotias näytelmäkirjailija Riccardo Molteni, joka toimii teoksessa minäkertojana. Hän on aviossa entisen konekirjoittajattaren Emilian kanssa. Avioliitto on ollut onnellinen pari ensimmäistä vuotta, ja täyttääkseen vaimonsa toiveen ikiomasta kodista Riccardo hankkii pienen omistushuoneiston nuorenparin kotikaupungista Roomasta. Selviytyäkseen asunnon osamaksuista Riccardo hankkiutuu elokuvakäsikirjoittajaksi, vaikka hän tuntee näin rikkovansa taiteellisia pyrkimyksiään vastaan pelkän rahan takia.
Ensimmäisenä yhteisenä iltana uudessa huoneistossa Riccardo huomaa ensi särön avio-onnessa, kun Emilia haluaa nukkua yönsä makuuhuoneen sijaan olohuoneen sohvalla. Tuosta tapahtumasta alkaa Riccardon loputon selvitystyö siitä, mikä suhteessa on mennyt pieleen, ja pyrkimys palauttaa onni ennalleen.
Emilia ilmaisee tuntevansa puolisoaan kohtaan halveksuntaa, jota hän ei kuitenkaan kykene tai suostu Riccardoa tyydyttävällä tavalla selittämään. Halveksunnan keskeisyys teoksessa näkyy jo romaanin alkukielisessä nimessä Il disprezzo, joka viittaa tuohon tunteeseen. Aivan teoksen alussa Riccardo vierailee ohjaaja Pasettin luona, jonka harmoninen avioliitto lapsineen tarjoaa peilin kurimukselle, johon Riccardo on odottamatta joutunut:
»Katsellessani, kuinka äiti hyväili ja syleili häntä, muistan ajatelleeni: – Minä en ole milloinkaan onnellinen, kuten nämä ihmiset. . . Emilialle ja minulle ei koskaan tule lasta. – Ja heti sen jälkeen nousi tajuntaani toinen miete aivan kuin suoranaisena seurauksena edellisestä: – Kuinka tämä kaikki, mitä nyt ajattelen, onkaan pikkumaista, tavanomaista ja vailla kaikkea alkuperäisyyttä. . . Minähän tallaan kaikkien hylättyjen aviomiesten tuttua tietä. . . Kadehdin miestä ja vaimoa, keitä hyvänsä, jotka ihailevat ja muiskuttelevat omia lapsiaan. . .» 
()
Odysseuksien leikki

Riccardon tärkein linkki rahakkaaseen elokuvatyöhön on elokuvatuottaja Battista, romaanin kolmas keskeinen henkilö. Hän ehdottaa Riccardolle käsikirjoitusyhteistyötä varttuneen saksalaisen ohjaajan Rheingoldin kanssa, jonka on määrä ohjata Hollywood-tyyppinen spektaakkeli Homeroksen Odysseiasta Battistan tuottamana. Käsikirjoitustyötä varten Riccardo ja hänen vaimonsa voisivat asettua Battistan omistamaan huvilaan Caprin saarella, ja kirjailija näkee tämän tilaisuutena kohentaa avioliiton kaiken aikaa pahenevaa tilaa.
Romaanissa keskeisessä roolissa ovat tuottaja Battistan, ohjaaja Rheingoldin ja käsikirjoittaja Riccardon toisistaan voimakkaasti poikkeavat tavat lukea Odysseiaa. Battista näkee eepoksesta ainoastaan sen spektaakkelimaisen pintatason, joka tuntuu helposti kaupallistettavalta, varsinkin kun vallitseva italialainen neorealismi hänen mielestään on saavuttanut tiensä pään. Rheingold puolestaan lukee teosta psykoanalyyttisesti, kuvauksena Odysseuksen ja Penelopen avioliitosta. Hän esittelee ajatuksiaan näin:
»Minun aikomukseni on tehdä filmi miehestä, joka rakastaa vaimoaan saamatta tältä vastarakkautta.» 
()
»Penelope, lyhyesti sanottuna, edustaa Odysseiassa barbariaa, ja Odysseus kulttuuria. . .» 
()
Tämä psykologinen tulkinta nousee romaanin pääteeman kannalta merkittävään asemaan, kun Ricardo näkee tulkinnassa avaimia myös oman onnettoman avioliittonsa tilan ja mahdollisuuksien ymmärtämiseen. Silti Riccardo ei voi hyväksyä Rheingoldinkaan tulkintaa, vaan hän haluaa avata Odysseian ehjänä kokonaisuutena, sellaisena kuin Homeros sen oli tarkoittanut.
Lohduttavat aaveet

Keskipäivän aave on Moravialle tyypillisesti psykologisesti hyvin tarkka ja täsmällinen kuvaus avioliitosta suhteen miespuolisen osapuolen näkökulmasta. Lisäksi teos tarjoaa dokumentaristisen kuvan elokuvakäsikirjoittamisen arjesta. Romaanin suomenkielinen nimi viittaa välimerelliseen ajatukseen keskipäivästä aaveitten aikana. Romaanin loppupuolella Riccardo nimittäin törmää kaksi kertaa Caprin maisemissa tällaiseen aavekokemukseen kohdatessaan vaimonsa rannalla.
»Emilia oli edessäni pitkänään hiekalla kuten aikaisemmin. Hänen kasvojansa peitti taas sama olkihattu. Ymmärsin kaiken olleen vain unta, tai pikemminkin tajusin, että turtumukseni ja mielettömän kaipuuni vallassa olin nähnyt kangastuksen, joka oli hetkellisesti häivyttänyt mielestäni karun ja ankean totuuden. Minä olin suudellut häntä, ja hän oli vastannut suudelmaani. Mutta kuka oli suudellut ketä? Kaksi aavetta oli suudellut toisiaan, kaksi aavetta, jotka mieletön kaipuu oli irrottanut todellisista asuinsijoistaan. Ja nämä todelliset olennot, ne olivat yhä liikkumattomat ja kaukana toisistaan.» 
()
Jean-Luc Godard ohjasi romaanin pohjalta vuonna 1963 elokuvasovituksen Sen täytyi tapahtua, jota on esitetty Suomessa myös nimellä Keskipäivän aave.
Freestylemelonta

Freestylemeloja
Freestylemelonta on vauhdikas ja akrobaattinen urheilulaji, jossa alle kaksimetrisellä freestylekajakilla tehdään erilaisia liikkeitä kosken virtauksia hyödyntäen. Temput ovat hieman samankaltaisia kuin lumilautailijoiden, surffaajien tai luistelijoiden suorittamat liikkeet. Freestylemelontaa voi harrastaa eri seurojen ja yritysten kautta. Suomessa toimii Suomen melonta- ja soutuliitto, joka pyörittää erilaisia kursseja sekä kilpailuita.
Harrastajalta vaaditaan hyvää virranlukutaitoa, melontatekniikkaa sekä rämäpäistä asennetta. Laji sopii kaikenikäisille.
Lajina freestylemelonta on melko nuori. Nykyisen muotonsa se on saanut vasta 1990-luvulla, mutta laji kehittyy edelleen uusien välineiden myötä.
Liikkeet

Freestylemelonnassa temput jaetaan yleensä hontto- ja aaltoliikkeisiin. Aaltoliikkeet tehdään loivassa aallossa ja honttoliikkeet hontossa, joka on terävä pystypyörre. Honttoliikkeitä ovat esim. voltti ja kärrynpyörä, aaltoliikkeitä muun muassa spinni, jossa meloja yhtenäisellä liikkeellä pyörähtää 360° ympäri aallossa.
Liikkeet suoritetaan yleensä aallossa tai hontossa jo valmiiksi ollessa. Temppuja, jotka tehdään aaltoon tai honttoon suoraan ylävirrasta laskiessa, kutsutaan entryliikkeiksi.
Monia liikkeitä voi tehdä joko cleanina tai airina. Air tarkoittaa ilmavaa ja sille on liikkeestä riippuen erilaisia tarkempia kriteereitä. Cleanit liikkeet tehdään käyttämättä melaa.
Käännös suomeksi
Kevin Han

| Kevin Han> Henkilötiedot |
| --- | --- |
Koko nimi:  Qi "Kevin" Han
Syntynyt: 25. marraskuuta 1972 Shanghai, Kiina
Sulkapalloilija
Pituus:  187 cm
Paino:  86 kg
Kätisyys:  vasenkätisyys
Qi "Kevin" Han (s. 25. marraskuuta 1972 Shanghai, Kiina) on kiinalainen sulkapalloilija. Han kilpaili vuosien 1996, 2000 ja 2004 kesäolympialaisissa edustaen näissä kaikissa Yhdysvaltoja. Hän sijoittui vuosien 2000 ja 2004 olympialaisissa yhdeksänneksi ja 1996 olympialaisissa sijalle 33.
Han pelasi 1996 ja 2000 olympialaisissa kaksinpelin ja 2004 nelinpelin. Hän on voittanut myös Jamaikan kansallisen mestaruuden vuonna 1999 ja Guatemalan kansainvälisen kaksinpelin vuosina 1998–1999. Han oli seitsemän kertaa Yhdysvaltain mestari kaksinpelissä.
Pan American kisoissa Han voitti neljä mitalia vuosina 1995–2003. Pan Am sulkapallon mestaruuskilpailuissa hän voitti kultaa sekä yksin- että kaksinpelissä vuosina 1997 ja 2001.
Gauri Khan

| Gauri Khan> Gauri Chibber |
| --- | --- |

Henkilötiedot
Syntynyt: 8. lokakuuta 1970 (ikä 54) New Delhi, Intia
Ammatti:  elokuvatuottaja sisustussuunnittelija
Puoliso:  Shah Rukh Khan (vih. 1991)
Lapset:  3
Muut tiedot
Aktiivisena:  1992–
Gauri Khan (o.s. Chibber; s. 8. lokakuuta 1970 New Delhi) on intialainen elokuvatuottaja ja sisustussuunnittelija. Hän on toinen elokuvatuotantoyhtiö Red Chillies Entertainmentin perustajista aviomiehensä Shah Rukh Khanin kanssa.
Khan on toiminut tuottajana menestyselokuvissa kuten Main Hoon Na (2004), Om Shanti Om (2007), Nimeni on Khan (2010), Ra.One (2011), Chennai Express (2013) ja Happy New Year (2014).
Filmografia

| Vuosi | Elokuva | Muuta |
| --- | --- | --- |
| 2004 | Main Hoon Na |  |
| 2005 | Paheli |  |
| 2007 | Om Shanti Om | Myös cameoesiintyminen |
| 2009 | Billu |  |
| 2010 | Nimeni on Khan |  |
| 2011 | Always Kabhi Kabhi |  |
| 2011 | Ra.One |  |
| 2012 | Student of the Year |  |
| 2013 | Chennai Express |  |
| 2014 | Happy New Year | Myös cameoesiintyminen |
| 2015 | Dilwale |  |
| 2016 | Dear Zindagi |  |
| 2017 | Raees |  |
| 2017 | Jab Harry Met Sejal |  |
| 2017 | Ittefaq |  |
| 2018 | Zero |  |
| 2019 | Badla |  |
Aiheesta muualla

Kuvia tai muita tiedostoja aiheesta Gauri Khan Wikimedia Commonsissa
Gauri Khan Internet Movie Databasessa. (englanniksi)
George Woltman

| George Woltman |
| --- | --- |
 George Woltman tutkija tietojenkäsittelytieteessä ja huomattava alkulukujen harrastaja vuonna 1993.
Henkilötiedot
Syntynyt: 10. marraskuuta 1957 (ikä 66)
Kansalaisuus:   Yhdysvallat
Koulutus ja ura
Tutkinnot:  Massachusetts Institute of Technology
Tutkimusalue:  Tietojenkäsittelytiede
Tunnetut työt:  GIMPS
George Woltman (s. 10. marraskuuta 1957) tunnetaan GIMPS-projektin alullepanijana. Woltmanin luoma projekti etsii Mersennen alkulukuja hyödyntäen Woltmanin kehittämiä Prime95 ja MPrime -ohjelmia. Woltman valmistui tietokonetieteiden graduksi MIT:stä. Hän asuu Orlandossa. Hänen GIMPS-projektia varten luomansa matematiikkakirjasto on nopein tunnettu kirjasto satunnainen-liukuluku aritmetiikan tehtävissä. Kirjastoa hyödynnetään hajautetuissa järjestelmissä, kuten Seventeen or bust -projektissa.
Frogn

Frogn on Norjan kunta. Se sijaitsee Akershusin läänissä, ja sen hallinnollinen keskus on Drøbak. Ennen vuotta 1889 kunnan nimi kirjoitettiin muodossa Fron[lähde? ]. Kunnan vaakuna on puolestaan peräisin vuodelta 1988. Vuoden 2023 alussa Frognissa oli 16 106 asukasta.
Media

Paikallislehti Akershus Amtstidende ilmestyy kolmesti viikossa.
Kuvia

Oscarsborgin linnoitus, johon kunnan vaakuna viittaa
Frognin lukio
Frognin kirkko
Tunnettuja henkilöitä

Dag Terje Andersen (s. 1957), poliitikko
Lars Evensen (1896–1969), poliitikko
Finn T. Isaksen (1924–1987), poliitikko
Aiheesta muualla

Kuvia tai muita tiedostoja aiheesta Frogn Wikimedia Commonsissa
Akershusin läänin kunnat
Asker
Aurskog-Høland
Bærum
Eidsvoll
Enebakk
Frogn
Gjerdrum
Hurdal
Jevnaker
Lillestrøm
Lunner
Lørenskog
Nannestad
Nes
Nesodden
Nittedal
Nordre Follo
Rælingen
Ullensaker
Vestby
Ås
Kenny Handkammer

Kenny Handkammer on brittiläinen Tesla Motors -yrityksen palvelupuolen johtaja ja entinen Formula 1 -tallien työntekijä. Handkammer työskenteli uransa aikana Benettonilla 1990-luvulla ja myöhemmin Renaultilla ja Red Bullilla. Red Bullilla Handkammer työskenteli päämekaanikkona vuodesta 2006 lähtien. Hän jätti tallin lokakuun alussa ennen vuoden 2014 Japanin GP:tä.
Vuoden 2010 Espanjan GP:ssä Handkammer otti vastaan palkintokorokkeella voittaneen valmistajan palkinnon Mark Webberin voitettua kilpailun.
Huhtikuussa 2015 Handkammer nimettiin sähköautoja valmistavan Tesla Motors -yrityksen palvelupuolen johtajaksi.
Aiheesta muualla

Kotisivut (Arkistoitu – Internet Archive)
Katinalan työväentalo

| Katinalan työväentalo |
| --- | --- |
Sijainti:  Katinala, Hattula
Valmistumisvuosi:  1907
Rakennuttaja:  Katinalan Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Katinalan työväentalo oli Hattulan kunnan Katinalan kylässä sijainnut työväentalo.
Historiaa

Katinalan työväenyhdistys perustettiin vuonna 1906. Perustamisvuoden lopulla yhdistyksen jäsenmäärä oli 46. Talon yhdistys hankki vuonna 1908. Vuonna 1931 yhdistyksessä oli 15 jäsentä, ja sen toiminta oli ”joskus hiljaista, toisinaan ripeätä”.
Talolla pidettiin kokous vuonna 1952; tämän jälkeen talon kohtalosta ei ole tietoa.
Toimintaa työväentalolla

Toukokuussa 1917 talolla järjestettiin iltamat Venäjän vallankumouksen hyväksi. 1920-luvulla siellä pidettiin tanssiaisia ja kesäjuhlia. Syyskuussa 1938 järjestettiin syysjuhlat, joissa puhui kansanedustaja Otto Toivonen; lisäksi ohjelmassa oli muun muassa kisällilaulua, kansankilpailuja ja tanssia. Saman vuoden syksyllä talolla pidettiin myös iltaisin opastuskursseja muun muassa kirjanpidosta, laulusta ja järjestötoiminnasta. Osallistujia kahden viikon kurssijaksolla oli 25.
Friedrich Wilhelm Seydlitz

Friedrich Wilhelm Seydlitz
Friedrich Wilhelm Seydlitz (1721–1773) oli preussilainen kenraali ja Fredrik Suuren etevimpiä sotapäälliköitä. Hän meni sotaväkeen 1740. Hän osallistui molempiin Sleesian sotiin ja kunnostautui varsinkin toisessa. Seitsenvuotisessa sodassa hän hankki suurta mainetta useissa taisteluissa, etenkin Rossbachin taistelussa 1757, jonka hän hyökkäyksellään ratkaisi.
Kenny G

| Kenneth Bruce Gorelick |
| --- | --- |
 Kenny G vuonna 2013.
Henkilötiedot
Syntynyt: 6. kesäkuuta 1956 (ikä 68) Seattle, Yhdysvallat
Muusikko
Taiteilijanimi:  Kenny G.
Aktiivisena:  1973–1982 (yhtye)  1982– (soolo)
Tyylilajit:  Smooth jazz Adult contemporary
Soittimet:  Sopraanosaksofoni Lisäksi: Alttosaksofoni Tenorisaksofoni Huilu
Levy-yhtiöt:  Arista (1982–2006) Concord (2008–)
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Kenny G (oik. Kenneth Bruce Gorelick, s. 5. kesäkuuta 1956 Seattle, Yhdysvallat) on yhdysvaltalainen saksofonisti, jolta on ilmestynyt kymmenen smooth jazz -albumia. Saksofonin lisäksi Kenny G soittaa muun muassa huilua.
Kenny G on vieraillut Suomessa ainakin Pori Jazz -festivaaleilla 1989.
Studioalbumit

Kenny G (1982)
G Force (1983)
Gravity (1985)
Duotones (1986)
Silhouette (1988)
Breathless (1992)
The Moment (1996)
Paradise (2002)
Rhytm & Romance (2008)
Heart & Soul (2010)
Namaste (2012) (Rahul Sharman kanssa)
Kiimasjärvi

Kiimasjärvi tarkoittaa seuraavia:
Kiimasjärvi, nykyinen kylä ja historiallinen Aunuksen Karjalan kunta Venäjän Karjalassa
Kiimasjärvi, järvi Lietmajärven kunnassa Venäjän Karjalassa
Kiimasjärvi, järvi Inarissa
Kiimasjärvi, järvi Saarijärvellä
Kiimasjärvi, järvi Sysmässä
Kiimasjärvi, järvi Äänekoskella
Iso Kiimasjärvi, järvi Kangasalla
Vähä Kiimasjärvi, järvi Kangasalla
Friedrich Wilhelm von Brandenburg

Friedrich Wilhelm von Brandenburg (24. tammikuuta 1792 Berliini – 6. marraskuuta 1850 Berliini) oli preussilainen kreivi ja kenraali, joka toimi Preussin pääministerinä vuosina 1848–1850, kun kuningas Fredrik Vilhelm IV halusi käynnistää vanhoillisen vastareaktion kevään 1848 vallankumouksen jälkeen.
Brandenburg oli kuningas Fredrik Vilhelm II:n poika tämän morganaattisesta avioliitosta kreivitär Sophie von Dönhoffin kanssa. Hän kunnostautui sotilaana vuoden 1813 sodassa Napoleonia vastaan. Hänet ylennettiin 1839 komentajakenraaliksi ja 1848 ratsuväenkenraaliksi. Fredrik Vilhelm nimitti kenraali Brandenburgin Preussin pääministeriksi 2. marraskuuta 1848 ja hän muodosti niin sanotun Brandenburgin–Manteuffelin hallituksen. Brandenburg hajotti kansalliskokouksen sekä allekirjoitti kuninkaan 5. joulukuuta saneleman uuden perustuslain. Brandenburg kieltäytyi hyväksymästä Frankfurtin kansalliskokouksen säätämää Saksan perustuslakia. Syksyllä 1850 hän neuvotteli Preussin edustajana Venäjän keisari Nikolai I:n kanssa Varsovassa, kun sota näytti uhkaavaan Preussin ja Itävallan välillä. Sota vältettiin, mutta hintana oli niin sanotun Olmützin sopimuksen hyväksyminen. Brandenburg sairastui ja kuoli vain muutamaa päivää Varsovasta paluunsa jälkeen. Legendan mukaan hänen kuolinsyynään olisi ollut järkytys Preussin kärsimästä nöyryytyksestä.
Friedrich Wöhler

Friedrich Wöhler
Friedrich Wöhler (31. heinäkuuta 1800 – 23. syyskuuta 1882) oli saksalainen kemisti. Hän syntetisoi vahingossa ensimmäisenä ureaa yrittäessään tuottaa ammoniumsyanaattia hopeasyanidista ja ammoniumkloridista vuonna 1828. Se oli ensimmäinen orgaaninen synteesi ja osoitti, ettei ole olemassa mystistä elämän voimaa. Wöhler teki myös varhaisia havaintoja kemiallisten yhdisteiden isomerioista. Wöhler havaitsi esimerkiksi urean CO(NH2)2 ja ammoniumsyanaatin NH4CNO välisen rakenneisomerian. Wöhler tunnetaan myös monien alkuaineiden eristämisestä.
Wöhler oli Jöns Berzeliuksen oppilas. Hän teki urallaan myös paljon yhteistyötä Justus von Liebigin kanssa.
Kenny Dorham

Kenny Dorham konsertissa vuonna 1954
McKinley Howard ”Kenny” Dorham (30. elokuuta 1924 Fairfield, Texas – 5. joulukuuta 1972 New York) oli yhdysvaltalainen jazztrumpetisti ja säveltäjä. Hän soitti monien 1940- ja 1950-luvun bebop-artistien kanssa ja johti myös omia yhtyeitään. Hän sävelsi jazzstandardiksi tulleen bossa nova -kappaleen ”Blue Bossa”.
Dorham syntyi Fairfieldissä, Texasissa 30. elokuuta 1924. Hänen ensimmäinen instrumenttinsa oli piano, johon hän sai soittotunteja seitsenvuotiaasta lähtien. Trumpetinsoiton hän aloitti high schoolissa ollessaan. Hän värväytyi armeijaan vuonna 1942.
1940-luvun loppupuolelta 1950-luvulle Dorham soitti monien bebop-aikakauden huippuartistien kanssa, mukaan lukien Billy Eckstine, Dizzy Gillespie, Lionel Hampton ja Mercer Ellington. Hän korvasi Miles Davisin Charlie Parkerin yhtyeen trumpetistina vuonna 1948 ja oli yksi Art Blakeyn 1950-luvun alussa perustaman Jazz Messengers -yhtyeen alkuperäisjäsenistä. Clifford Brownin kuoltua äkillisesti vuonna 1956 Dorham otti hänen paikkansa Max Roachin triossa, ja vuodesta 1958 lähtien hän johti omia kokoonpanojaan. Vuosina 1963–1964 hän soitti Joe Hendersonin yhtyeessä, jonka kanssa nauhoitti muun muassa standardin asemaan nousseen sävellyksensä ”Blue Bossa”.
Dorham kuoli New Yorkissa 5. joulukuuta 1972.
Aiheesta muualla

Robert Spencer: Kenny Dorham All About Jazz. Arkistoitu 26.11.2005. Viitattu 3.1.2011. (englanniksi)
Kaukasian imaamikunta

Kaukasian imaamikunta oli valtio, jonka Dagestanin ja Tšetšenian imaamit perustivat Pohjois-Kaukasiaan taistellakseen Venäjän keisarikuntaa vastaan Kaukasian sodassa. Imaamikunnan perustivat vuonna 1828 kaksi radikaalia imaamia, Ghazi Muhammad ja Šamil.  Imaamikunta lakkasi olemasta vuonna 1859, kun imaami Šamil suostui Venäjän keisarin tarjoamaan antautumissopimukseen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Caucasian Imamate